Etter at University of the West Indies åpnet sitt juridiske fakultet på Cave Hill i 1970, fikk hun mulighet til å studere juss i hjemlandet. Hun tok bachelorgraden i rettsvitenskap på Barbados i 1973, og studerte deretter videre ved Hugh Wooding Law School i Trinidad og Tobago der hun fikk sitt Legal Education Certificate i 1975. Senere har Mason tatt kurs i domstolsforvaltning ved Royal Institute of Public Administration i London (1998) og i alternativ konfliktløsning ved University of Windsor i Canada (2000). I 2001 var hun ved Commonwealth Judicial Education Institute i Halifax i Canada.